As jy in dié rigting wil gaan studeer, kan jy ŉ rusjaar neem sonder om bang te wees dat jou loopbaan negatief daardeur beïnvloed gaan word. “Jy kan regoor die wêreld in dié bedryf werk. Oral waar jy reis is daar restaurante of hotelle. Dis alles deel van ervaring wat in hulle guns sal tel.”
Hoewel die bedryf uitdagend is, beloof dit heelwat voordele vir iemand wat getrou en hardwerkend is. “Iemand met die regte gesindheid se pad is oop in dié bedryf. Hy of sy het die wêreld om van te kies en kan op enige plek gaan werk.”